section_heading: Ivalan Terme
paragraph_text: Ivalan Terme je tvrtka kćer Specijalne bolnice za medicinsku rehabilitaciju Naftalan iz Ivanić-Grada. Bave se razvojem, proizvodnjom i prodajom preparata iz naftalana. Za sada u svojoj ponudi imaju dva osnovna preparata - Naftalan kremu i Naftalan ulje. U obliku prirodnih preparata proizvode i prodaju Naftalan sapun i Naftalan kruti šampon. U planu je širenje palete proizvoda, s ciljem razvoja cjelovite kozmetičke linije za problematičnu i bolesnu kožu. Sada već izvoze svoje preparate u sve skandinavske zemlje, a u dogovorima je i značajno širenje tržišta.